**УНИВЕРСИТЕТСКА МНОГОПРОФИЛНА БОЛНИЦА ЗА АКТИВНО ЛЕЧЕНИЕ „СВЕТИ** **ГЕОРГИ" ЕАД - ПЛОВДИВ**

гр. Пловдив, бул. „Пещерско шосе” №66

ПРОЕКТ НА

ДОГОВОР ЗА ДОСТАВКА

**Днес,........................................... 2019г. в гр. Пловдив, между:**

**1. УМБАЛ "Свeти Георги " ЕАД, ЕИК**: **115576405**, със седалище и адрес на управление: гр. Пловдив, бул. "Пещерско шосе" № 66, представлявано от **Проф. д-р Карен Джамбазов, д.м. - Изпълнителен директор** и **Марияна Гешева - Главен счетоводител**, наричани по-долу за краткост **"ВЪЗЛОЖИТЕЛ"** от една страна и

**2. ………………………………………………….**наричани за краткост по-долу **„ИЗПЪЛНИТЕЛ**”

**На основание чл. 112, ал. 1 от закона за обществените поръчки (ЗОП) и във връзка с одобрен протокол от Изпълнителния директор на УМБАЛ ,,Свети Георги“ ЕАД гр. Пловдив за класиране на участниците и определяне на изпълнител на обществена поръчка с предмет:** ***,,Доставка на основни и обичайно използвани ел. материали по обособени позиции, необходими при решаване на ежедневни въпроси по електрозахранването за нуждите на УМБАЛ „Свети Георги“ ЕАД ”***

**І. ПРЕДМЕТ НА ДОГОВОРА**

1.1. ВЪЗЛОЖИТЕЛЯТ възлага, при което ИЗПЪЛНИТЕЛЯТ се задължава да достави **основни и обичайно използвани ел. материали, необходими при решаване на ежедневни въпроси по електрозахранването на УМБАЛ „Свети Георги” ЕАД за СОП №…..,** наричани по-долу за краткост СТОКИ, с технически параметри съгласно офертата на участника – Техническо и Ценово предложение, представляваща неразделна част от договора.

1.2. Доставките на стоките се извършват по заявка на ВЪЗЛОЖИТЕЛЯ. ВЪЗЛОЖИТЕЛЯТ е длъжен да приеме и заплати само количествата и видовете, които е заявил и които са доставени при спазване на условията на настоящия договор. ВЪЗЛОЖИТЕЛЯТ не е длъжен да заяви всички видове и количества по приложенията към настоящия договор и си запазва правото да редуцира количествата.

1.3. Доставките ще се извършват в срок от 3 работни дни от получаването на писмена заявка от Възложителя.

1.4. Мястото на изпълнение на доставката - **УМБАЛ „Свети Георги” ЕАД**, град Пловдив, бул. „Пещерско шосе“ № 66.

1.5. Ако към момента на изтичане на срока на договора липсва друг договор, сключен по реда и условията на ЗОП, който е изцяло или частично със същия предмет, настоящият договор подновява действието си – изцяло или частично за предмета, за който няма нов договор, до сключването на нов договор със същия предмет, но не повече от 12 месеца. Тази хипотеза на подновяване на договора настъпва автоматично при горепосочените обстоятелства и не е необходимо да се сключва писмен анекс между страните за реализирането й.

**П. ЦЕНИ И УСЛОВИЯ НА ПЛАЩАНЕ**

2.1. Максимална стойност на заявките по договора е до………………….. без ДДС и не може да надвишава 69999 лв. без ДДС, която сума се пресмята сумарно за всички договори, сключени за изпълнение на обществената поръчка. Цените на отделните стоки са посочени в Ценовото предложение на ИЗПЪЛНИТЕЛЯ, неразделна част от настоящия договор.

2.2. Плащането на ел. материалите се извършва след доставката въз основа на издадена фактура и надлежно съставена приемо-предавателна форма. Плащането се извършва в лева по банков път при условията на отложено плащане в срок до 60 календарни дни след съответната доставка по следната банкова сметка:

**Банка:**

**IBAN:**

**BIC:**

**2.3.** Първото плащане по договора ще се осъществи чрез сметка, открита на името на изпълнителя, в кредитна институция от Република България, от друга държава членка или от банка от трета държава по чл. 27 от ЗМИП.

*Опции (при окончателното оформяне на договор се оставя една от опциите):*

1. В тази връзка изпълнителят декларира, че посочената в офертата му и изведена по-горе банкова сметка отговаря на упоменатите изисквания

*Или*

2. Ако посочената в офертата на изпълнителя и изведена по-горе банкова сметка не отговора на това изискване, изпълнителят е длъжен в тридневен срок от сключване на договора да представи писмено друга банкова сметка, отговаряща на изискванията, за извършване на първото плащане. В противен случай възложителят има право да откаже плащането.

2.4. Ако за изпълнението на договора **ИЗПЪЛНИТЕЛЯТ** е предвидил използването на подизпълнител и когато частта от поръчката, която се изпълнява от подизпълнителя, може да бъде предадена като отделен обект на изпълнителя или на **ВЪЗЛОЖИТЕЛЯ,** **ВЪЗЛОЖИТЕЛЯТ** заплаща възнаграждение за тази част на подизпълнителя. Разплащанията по тази точка се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го представи на **ВЪЗЛОЖИТЕЛЯ** в 15- дневен срок от получаване му. Към искането **ИЗПЪЛНИТЕЛЯ** предоставя становище, от което да е видно дали оспорва плащанията или част от тях като недължими. **ВЪЗЛОЖИТЕЛЯТ** има право да откаже плащане, когато искането за плащане е оспорено, до момента на отстраняване на причината за отказа. Плащанията към подизпълнителя се извършват по банков път, в сроковете и въз основа на документите посочени в т. 2.2.

**ІІІ. ПРАВА И ЗАДЪЛЖЕНИЯ НА СТРАНИТЕ**

**3.1.** **ЗАДЪЛЖЕНИЯ НА ВЪЗЛОЖИТЕЛЯ**

**3.1.1** Да приеме СТОКИТЕ и да извърши плащането по настоящия договор, съгласно условията, цитирани в раздел ІІ, съответстващи по вид, количество и качество на описаното в настоящия договор;

**3.1.2.** Да окаже необходимото съдействие на **ИЗПЪЛНИТЕЛЯ** за изпълнение на договора.

**3.1.3** Да заплати доставените стоки в уговорените срокове.

**3.1.4.** **ВЪЗЛОЖИТЕЛЯТ** не е длъжен да приеме и заплати доставка, по която не е направена заявка за експедиция на стоката съгласно т. 1.2.

**3.2. ЗАДЪЛЖЕНИЯ НА ИЗПЪЛНИТЕЛЯ**

**3.2.1.** Да достави СТОКИТЕ, предмет на договора, в оригинална опаковка с ненарушена цялост, като СТОКИТЕ да бъде пакетиран според стандартите за съответното транспортиране и да са придружени от опаковъчен лист до 3 дни след писмена заявка от Възложителя.

**3.2.2.** Да извърши доставката със собствен транспорт, в срокове и качество, уговорени в настоящия договор.

**3.2.3.** Да предаде СТОКИТЕ в съответния вид, количество и качество на мястото на доставяне.

**3.2.4.** Да състави и подпише приемо - предавателен протокол и протокол за различие – липси и/или отклонения в качеството на СТОКИТЕ от предварително уговореното, при предаване на СТОКИТЕ.

**3.2.5.** Да поеме риска при транспорта, като неговите задължения по осигуряване на СТОКИТЕ се прекратяват, след подписване на протоколите по предходната точка.

**3.2.6.** Да проведе първоначален инструктаж и при необходимост последващи консултации на персонала.

**3.2.7.** Да осигури гаранционна поддръжка, за всеки артикул съгласно предложена оферта, считано от подписване на приемо-предавателните протоколи.

**3.2.8.** Да спазва всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно приложение № 10 от Закона за обществените поръчки. Съгласно чл. 115 ЗОП, задължението се отнася и до ангажираните от **ИЗПЪЛНИТЕЛЯ** подизпълнители.

**3.2.9.**Ако **ИЗПЪЛНИТЕЛЯТ** е предвидил в офертата си използване на подизпълнител и не е представил договора за подизпълнение на ВЪЗЛОЖИТЕЛЯ, ИЗПЪЛНИТЕЛЯТ е длъжен да представи договора за подизпълнение в срок от 3 дни от сключването на настоящия договор.

**3.2.10.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**3.2.11.** **ИЗПЪЛНИТЕЛЯТ** може да извърши замяна или включване на подизпълнител по време на изпълнение на договора по изключение, когато възникне необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата по ЗОП;

2. новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

**3.2.12.** При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** всички документи, които доказват изпълнението на условията по предходната точка преди извършването на замяната.

**3.2.13.** Независимо от възможността за използване на подизпълнители отговорността за изпълнение на договора за обществена поръчка е на **ИЗПЪЛНИТЕЛЯ***.*

**ІV. ПРИЕМАНЕ И ПРЕДАВАНЕ**

**4.** При приемането на стоките се подписва приемо-предавателна форма, удостоверяваща, че стоките от съответния вид, количество и качество са получени.

**V. КАЧЕСТВО, ГАРАНЦИОНЕН СРОК**

**5.1.** Стоките, предмет на настоящия договор, трябва да бъдат с нанесена СЕ маркировка и да отговаря на техническите стандарти на производителя.

**5.2.** Да осигури гаранционна поддръжка, за всеки артикул, считано от подписване на приемо-предавателните протоколи *(съгласно техническото предложение на* ***„ИЗПЪЛНИТЕЛЯ”****)*.

**VІ. ОТГОВОРНОСТ ЗА НЕТОЧНО ИЗПЪЛНЕНИЕ. РЕКЛАМАЦИИ**

**6.1**. **„ВЪЗЛОЖИТЕЛЯТ”** може да предявява рекламации пред **„ИЗПЪЛНИТЕЛЯ”** за:

а/ количество на стоките или техническата документация /явни недостатъци/ при тяхното приемане;

б/ качество /скрити недостатъци/:

* при доставяне на стоки не от договореният вид, посочен в т. 1.1. при приемането;

**6.2.** Рекламации за явни недостатъци на стоките се правят в 3 /три/ дневен срок от датата на доставяне. Рекламации за скрити недостатъци се правят през целия срок на годност, като рекламацията се придружава задължително от констативен протокол, подписан от страните по договора.

**6.3.** **„ВЪЗЛОЖИТЕЛЯТ”** е длъжен да уведоми писмено „**ИЗПЪЛНИТЕЛЯ”** за установените дефекти в 3 /три/ дневен срок от констатирането им.

**6.4**. В рекламациите се посочва точното количество на получените стоки, основанието за рекламация и конкретното искане на **„ВЪЗЛОЖИТЕЛЯ”**.

**6.5.** В 3 /три/ дневен срок от получаване на рекламацията, „**ИЗПЪЛНИТЕЛЯ”** е длъжен да се яви в мястото на доставяне на стоките за подписване на констативен протокол.

**6.6**. При приета рекламация за недостатъци „**ИЗПЪЛНИТЕЛЯТ”** е длъжен в срок от двадесет и четири часа от подписване на протокола за своя сметка и риск да достави на мястото на доставяне договорените стоки.

**6.7.** При отказ за изпълнение на договора, „**ИЗПЪЛНИТЕЛЯ”** дължи еднократна неустойка в размер на 20% от стойността на стоките, за която е направен отказа. За отказ от изпълнение на договора се счита и липсата на отговор в продължение на повече от 3 дни след получаване на писмено запитване на **„ВЪЗЛОЖИТЕЛЯ”** за срока, в който ще бъде изпълнена доставката.

**VІІ. ОТГОВОРНОСТИ И ПРЕКРАТЯВАНЕ НА ДОГОВОРА**

**7.1**. За неизпълнение на задълженията си по заплащане на цената на доставените стоки по настоящия договор **ВЪЗЛОЖИТЕЛЯТ** дължи неустойка за забава в размер на 0,02 % на ден върху стойността на неизпълнението в договорените срокове задължение, но не повече от 2% (два процента) от стойността на неизпълнението. Страните се съгласяват, че уговорената неустойка компенсира изцяло забавата и че не си дължат лихви за целия период на забавата. В случай, че **ИЗПЪЛНИТЕЛЯТ** счита, че в следствие на забавата е претърпял вреди над предвидената неустойка, техният размер подлежи на доказване и не се презумира с размера на законната лихва..

**7.2.** При забава в доставката **ИЗПЪЛНИТЕЛЯТ** дължи неустойка **в размер на 100 лева на ден,** но не повече от 30 (тридесет) на сто от стойността на неизпълнението.

**7.3.** Независимо от причините, при забава в една или повече доставки от страна на **ИЗПЪЛНИТЕЛЯ** (освен в случаите на обективна невъзможност при форсмажорни обстоятелства), продължила повече от 3 (три) работни дни, **ВЪЗЛОЖИТЕЛЯТ** има право да прекрати едностранно изцяло или частично договора с предизвестие, като даде на **ИЗПЪЛНИТЕЛЯ** подходящ срок за изпълнение с предупреждение, че след изтичането на срока смята договора за прекратен. В този случай **ВЪЗЛОЖИТЕЛЯТ** не дължи неустойка и обезщетение за претърпените от **ИЗПЪЛНИТЕЛЯ** вреди от прекратяването на договора.

**7.4.** **ВЪЗЛОЖИТЕЛЯТ** има право да прекрати този договор със 7-дневно писмено предизвестие до **ИЗПЪЛНИТЕЛЯ** и извън случаите на предходната точка, когато в хода на изпълнение на договора и/или въз основа на направено възражение, се установи, че не може да изпълни своите задължения в резултат на обстоятелства, възникнали след сключване на договора, като липсата на достатъчно приходи, отпадане на нуждата от съответните стоки и т.н.

**7.5.** **ИЗПЪЛНИТЕЛЯТ** няма право да отказва доставка на стоки, поради неплащане от страна на **ВЪЗЛОЖИТЕЛЯ**, когато същият не е заплатил до пет доставки включително. За целта на настоящата разпоредба страните приемат, че една доставка се обективира в една писмена заявка на стоки на **ВЪЗЛОЖИТЕЛЯ**.

**7.6.** Независимо от конкретната причина, при забава в доставката от страна на „**ИЗПЪЛНИТЕЛЯ”** **(освен в случаите на форсмажорни обстоятелства по раздел VІІІ)**, продължила повече от два пъти от уговорения в т. 1.3 срок за доставка, **„ВЪЗЛОЖИТЕЛЯ”** може да прекрати настоящия договор, за което писмено уведомява „**ИЗПЪЛНИТЕЛЯ”**.

**7.7.** **„ВЪЗЛОЖИТЕЛЯТ”** има право да прекрати договора и извън случаите на предходната т.7.6., когато в хода на изпълнение на договора и/или въз основа на направено възражение, се установи, че не може да изпълни своите задължения в резултат на обстоятелства, възникнали след сключване на договора, като липсата на достатъчно приходи, отпадане на нуждата от съответните стоки и т.н.

**VІІІ. ФОРСМАЖОРНИ ОБСТОЯТЕЛСТВА**

**8.1.** Страните по настоящия договор не дължат обезщетение за понесените вреди и загуби, ако последните са причинени в резултат на непреодолимата сила.

**8.2.** Ако страната, която е следвало да изпълни свое задължение по договора, е била в забрава, тя не може да се позовава на непреодолима сила.

**8.3**.“Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**8.4.** Страната, засегната от непреодолима сила е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в двуседмичен срок от настъпването на непреодолимата сила. При неуведомяване се дължи обезщетение за настъпилите от това вреди.

**8.5.** Докато трае непреодолимата сила, изпълнението на задълженията и свързаните с тях насрещни задължения се спира.

**8.6.** Не представлява “непреодолима сила” събитие, причинено по небрежност или чрез умишлено действие на **„ВЪЗЛОЖИТЕЛЯ”** или на негови представители и/или служители, както и недостига на парични средства на „**ИЗПЪЛНИТЕЛЯ”.**

**IX. СПОРОВЕ**

**9.1.** Възникналите през времетраенето на договора спорове и разногласия между страните се решават чрез преговори между тях.

**9.2.** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**Х. СЪОБЩЕНИЯ**

10.1. Всички съобщения между страните, свързани с изпълнението на този договор са валидни, ако са направени в писмена форма, подписани от упълномощените представители на „**ИЗПЪЛНИТЕЛЯ”** или **„ВЪЗЛОЖИТЕЛЯ”**.

**10.2.** За дата на съобщението се смята:

- датата на предаването – при ръчно предаване на съобщението;

- датата на пощенското клеймо на обратната разписка – при изпращане по пощата;

- датата на приемането – при изпращане по телефакс или телекс.

**10.3.** За валидни адреси за приемане на съобщения, свързани с настоящия договор се смятат:

Страните следва да изпращат всички писма и уведомления на посочените в настоящия договор адреси. Промяната на адрес е противопоставима на изпращащата страна, само ако тя е била предварително и писмено уведомена за извършена от другата страна промяна. Ако изпращащата страна не е била надлежно уведомена за промяната, уведомлението се счита надлежно връчено. В тази връзка адресите за кореспонденция на страните са, както следва:

- за **ВЪЗЛОЖИТЕЛЯ**: **УМБАЛ «СВЕТИ ГЕОРГИ» ЕАД**, гр.Пловдив, бул. ,,Пещерско шосе**”** № 66, тел. 032/ 602974

- за **ИЗПЪЛНИТЕЛЯ ……………………….**

**10.4**. За неуредените въпроси в настоящия договор се прилага действащото българско законодателство.

**XI. ПРЕКРАТЯВАНЕ**

**11.1** Договорът се прекратява:

**11.1.1** с изтичане на срока , за който е сключен, като се отчитат опциите за удължаването му с шест месеца;

**11.1**.**2** с изпълнението на ангажиментите на страните, в т.ч. изпълнението на гаранционния ангажимент.

**11.1.3**. в други случаи, предвидени по закон или подзаконов нормативен акт;

**11.2 ВЪЗЛОЖИТЕЛЯТ** има право да прекрати без предизвестие настоящия договор:

**11.2.1.** когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал.1;

**11.2.2.** Със сключване на нов договор със същия предмет по реда и условията на ЗОП;

**11.2.3.** когато се установи, че по време на провеждане на процедурата за възлагане на поръчката за изпълнителя са били на лице обстоятелствата по чл. 54, ал. 1, т. 1, въз основа на които е следвало да бъде отстранен от процедурата;

**11.2.4.** поръчката не е следвало да бъде възложена **ИЗПЪЛНИТЕЛЯ** поради наличие на нарушение, поставено от Съда на Европейския съюз в процедура по чл. 258 ДФЕС.

**11.2.5.** в други случаи, предвидени в договора или приложим закон.

**11.3** Договорът може да бъде прекратен и при:

**11.3.1** Едностранно от **ВЪЗЛОЖИТЕЛЯ,** ако в резултат на непредвидени обстоятелства не е в състояние да изпълни своите задължения. В тези случаи **ВЪЗЛОЖИТЕЛЯ** дължи на **ИЗПЪЛНИТЕЛЯ** обезщетение за претърпените вреди от прекратяването на договора в размер до 100 лв.

**11.3.2** В други случаи, предвидени в настоящия договор;

**11.4** При прекратяване на договора на посочените основания ( с изключение на 11.3.1) **ВЪЗЛОЖИТЕЛЯТ** не дължи обезщетение за вреди, които **ИЗПЪЛНИТЕЛЯ** е претърпял вследствие на прекратяването на договора.

**XII ДРУГИ**

**12.1.** Предвидени основания за изменение на договора, съгласно чл. 116, ал. 1 , т. 1 от ЗОП:

**1.** В случай нацялостна или частична замяна на стоки, включени в предмета на договора, включително на техни елементи, компоненти или части, когато това е в интерес на възложителя, не води до увеличаване на общата стойност на договора и заменящите стоки съответстват на изискванията на техническите спецификации от обществената поръчка или имат технически предимства и/или по-добри функционални характеристики в сравнение със заменяните стоки.

**2.** При намаляване общата стойност на договора в интерес на КУПУВАЧА поради намаляване на договорените цени или отпадане на дейности.

**12.2.** При подписването на настоящия договор, **ИЗПЪЛНИТЕЛЯТ** ще представи необходимите документи от съответните компетентни органи, необходими за сключване на договора съгласно ЗОП, а така също и всички необходими документи по ЗМИП, описани в документацията на поръчката, които са разделна част от договора.

Настоящият договор се състави в три еднообразни екземпляра, един - за **ИЗПЪЛНИТЕЛЯ** и два - за **ВЪЗЛОЖИТЕЛЯ.**

**ЗА ВЪЗЛОЖИТЕЛЯ: ЗА ИЗПЪЛНИТЕЛЯ:**

**Изпълнителен директор:** ………………………………… ................................................................

**Проф. д-р Карен Джамбазов, д.м.** /…………………………..…. /

**Главен счетоводител:**

**..............................................**

**Марияна Гешева**

**Юрисконсулт:**

**…………………………….**